**«Մոլեգնություն»** (անգլ.՝ Wicker Park), ռեժիսոր Փոլ Մաքգիգանի ֆիլմը։ Գլխավոր դերերում հանդես են եկել Ջոշ Հարթնեթը, Դայան Քրյուգերը և Ռոուզ Բիրնը։ Ֆիլմի պրեմիերան կայացել է 2004 թվականի հուլիսին։ Այն Մոնիկա Բելուչիի և Վենսան Կասելի մասնակցությամբ նկարահանված «Բնակարան» ֆիլմի վերաթողարկումն է։

Սյուժե
------

Մեթյուն և Լիզան երեք ամիս է, ինչ հանդիպում են, և, կարծես, բավականին երջանիկ են։ Մի օր Մեթյուին առաջարկում են գնալ Նյու Յորքում աշխատելու, և նա ցանկանում է, որպեսզի Լիզան նույնպես գնա իր հետ։ Բայց Լիզան շտապում է փորձի և Մեթյուին խոստանում հանդիպել հաջորդ օրը։ Հանդիպումը չի կայանում, և Մեթյուն իմանում է, որ Լիզան իր պարային խմբի հետ մեկնել է Եվրոպա՝ հյուրախաղերի։ Մեթյուն զարմանում է սիրելիի նման արարքից և կարծում, որ Լիզան պարզապես իրեն լքել է։ Նա ամեն օր սպասում է Լիզային իրենց ժամադրության վայրում, բայց ապարդյուն։

2 տարի հետո Մեթյուն վերադառնում է Նյու Յորքից իր հարսնացուի՝ Ռեբեկայի հետ, թեև դեռ չէր մոռացել Լիզային։ Կարևոր գործնական ուղևորության նախօրեին Մեթյուն ռեստորանում նկատում է մի աղջկա, որը զարմանալիորեն նման էր Լիզային։ Աղջիկը հյուրանոցի քարտը կորցրել էր, և Մեթյուն Չինաստան մեկնելու փոխարեն խաբում է իր հարսնացուին և օդանավակայանից ուղևորվում հյուրանոց։ Համարում նա գտնում է այնպիսի դիմափոշի, ինչպիսին Լիզայինն էր։ Այժմ Մեթյուն վստահ է, որ նա այստեղ՝ մոտակայքում է։ Մեթյուն սպասում է, թե երբ Լիզան կգա, բայց գալիս է բոլորովին այլ աղջիկ, որն ուներ նույն հագուստը, կոշիկները, ինչ Լիզան։ Նրա անունը նույնպես Լիզա է։ Նա համոզում է Մեթյուին, որ ինքը Լիզան է, և որ նրան տեսել է ռեստորանում։ Մեթյուն ապշած է այդ նմանությունից։ Նրանք գիշերն անցկացնում են միասին, իսկ առավոտյան Լիզան հեռանում է։ Մեթյուն ամեն ինչ պատմում է ընկերոջը, որը սիրահարված է Ալեքս անունով մի աղջկա և ցանկանում է նրան ծանոթացնել Մեթյուի հետ։

Բայց Մեթյուին անհանգստացնում է այն միտքը, որ այս բնակարանում և նոր «Լիզայի» մեջ ինչ-որ բան այն չէ։ Նա վերադառնում է այնտեղ և տեսնում, որ այնտեղ ոչ ոք չի ապրում։ Միայն կոշիկներն են դրված մահճակալի մոտ։ Դրանք այն կոշիկներն են, որոնք Լիզային նվիրել է Մեթյուն։ Նա հատուկ գնում է հենց նույն կոշիկներից և խնդրում «Լիզային» փորձել դրանք։ Բայց կոշիկները նրա ոտքով չէին, և Մեթյուն վերջնականապես համոզվում է, որ այդ ամենը կեղծիք է։

Միևնույն ժամանակ իրական Լիզան նույնպես փնտրում է Մեթյուին։ Բայց նրանք ոչ մի կերպ չեն կարողանում հանդիպել։ Նրանք նույնիսկ չեն ենթադրում, որ այս ամենը վիրտուոզ ինտրիգ է, որը կազմակերպել է Լիզայի ընկերուհին՝ Ալեքսը, որի հետ հանդիպում է Մեթյուի ընկերը։ Պարզվում է, որ Ալեքսը սիրահարված է եղել Մեթյուին դեռ Լիզայի հետ նրա հանդիպումից առաջ, իսկ երբ նրանք արդեն սկսել են հանդիպել, հետևել է նրանց։ Այն օրը, երբ Մեթյուն առաջարկում է Լիզային իր հետ մեկնել Նյու Յորք, Լիզան իմանում է, որ ինքը շտապ պետք է շրջագայության մեկնի։ Նա Ալեքսին տալիս է իր բնակարանի բանալիները և խնդրում նամակը փոխանցել Մեթյուին։ Բայց Ալեքսը որոշում է Մեթյուին ոչինչ չտալ, նա գալիս է Մեթյուի տուն, ջնջում Լիզայից ստացած բոլոր հաղորդագրությունները, իսկ Լիզային ասում է, որ Մեթյուին գտել է ուրիշի հետ։ Մի քանի շաբաթ անց Լիզան վերադառնում է, բայց Մեթյուն արդեն մեկնել էր։ Ալեքսը Լիզային համառորեն համոզում է մոռանալ նրան։

Դերերում
--------

| Դերակատար | Դեր |
| --- | --- |
| Ջոշ Հարթնեթ | Մեթյու  Մեթյու  |
| Դայան Քրյուգեր | Լիզա  Լիզա  |
| Ռոուզ Բիրն | Ալեքս  Ալեքս  |
| Մեթյու Լիլլարդ | Լյուկ  Լյուկ  |
| Ջեսիկա Փարե | Ռեբեկա  Ռեբեկա  |

Սաունդթրեքներ
-------------

1. Maybe Tomorrow - Stereophonics
2. We Have a Map of the Piano - Mum
3. I Can’t Feel My Hand Anymore, it’s Alright - Mum
4. Good to Me - The White Stripes
5. Ran Kan Kan - Tito Puente
6. I Miss You Now - Stereophonics
7. This Dies Over Distance - Clue to Kalo
8. All I Do - +/-
9. Flowers in December - Mazzy Star
10. Strange and Beautiful - Aqualung
11. I Know You Are, But What Am I? - Mogwai
12. The Scientist - Coldplay

Ծանոթագրություններ
------------------

1. 1 2 3 4 5
2. ↑  Lexicon of international films (գերմ.) — Zweitausendeins.
3. 1 2 3 4
4. 1 2 3 4 5
5. ↑  ČSFD (չեխերեն) — 2001.
6. 1 2 3 4 5 6 7 8
7. ↑  Canavese, Peter. «Wicker Park». *Groucho Reviews*. Վերցված է 2014 թ․ հունիսի 23-ին.
8. ↑  Hartmann, Erica. «*Wicker Park* is a Wicked Ride». *Silver Chips Online*. Montgomery Blair High School. Վերցված է 2014 թ․ հունիսի 23-ին.
9. ↑  Kehr, Dave (2004 թ․ սեպտեմբերի 3). «Eerie Shots, à la *Vertigo*, but No Sign of Stewart». *The New York Times*. Վերցված է 2014 թ․ օգոստոսի 24-ին.
10. ↑  «Wicker Park (2004)». *Rotten Tomatoes*. Flixster. Վերցված է 2010 թ․ հունվարի 22-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |